Diari Oficial de la Generalitat Valenciana


Sumari del DOGV 6477, del 10-03-2011 (2011/2269)

Notificació de la sentència dictada en el judici verbal de desnonament per falta de pagament número 1343/2010.
--------------------------------------------------------------------------------------------------------------

### Dades del document

Número de DOGV
:   6477

Data del DOGV
:   10-03-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/2269


Organisme emissor
:   Jutjat de Primera Instància i Instrucció Número 1 de Nules

Tipus de document
:   Edicte

Notificació de la sentència dictada en el judici verbal de desnonament per falta de pagament número 1343/2010. [2011/2269]  
Verbal desnonament falta pagament 001343/2010  
De: Vicente Canós Martínez.  
Procuradora: María Rosario Segura Ramos.  
Contra: María Ángeles Marín Millán.  
En aquest procediment de judici verbal de desnonament, seguit a instàncies de Vicente Canós Martínez contra María Ángeles Marín Millán, s'ha dictat la sentència, que, literalment, és com segueix:  
«Sentència número 12/2011  
Nules, 28 de gener de 2010  
Sonia Lleó Martín, jutgessa substituta del Jutjat de Primera Instància i Instrucció número 1 de Nules, he vist aquestes actuacions de judici verbal en acumulació d'accions de desnonament per falta de pagament i reclamació d'unes quantitats que es deuen. Les actuacions han estat seguides davant d'aquest Jutjat sota el número 1343 de l'any 2010, a instàncies de Vicente Canós Martínez, representat per la procuradora María Rosario Segura Ramos i assistit pel lletrat Vicente Ferrara Ripollés, contra María Ángeles Marín Millán, declarada en situació processal de rebel·lia per no haver comparegut a l' acte del judici malgrat estar citada legalment.  
Dispositiva  
Estime de forma íntegra la demanda interposada per la procuradora María Rosario Segura Ramos, en nom i representació de Vicente Canós Martínez, contra María Ángeles Marín Millán, declarada en situació processal de rebel·lia, declare que pertoca el desnonament de la demandada de l'habitatge siti a Nules, carrer Tales, número 6, planta primera, per falta de pagament de la renda convinguda i quantitats assimilades, i condemne la demandada a deixar l'esmentat immoble lliure i a disposició de l'actor, i feu-los saber que, la sentència és condemnatòria, i si no es recorre, es procedirà al llançament el dia 25 de febrer de 2011, a les 09.30 hores, i ho haurà de sol·licitar el demandant en la forma prevista en l'article 549.3 de la Llei d'Enjudiciament Civil. En conseqüència, declare resolt el contracte d'arrendament celebrat en data 1 d'octubre de 2009, entre el demandant com a arrendador, i la demandada, María Ángeles Marín Millán, com a arrendatària, sobre l'habitatge situat a Nules, carrer Tales, número 6, planta primera.  
Igualment, conseqüència de l'estimació de la demanda és que condemne a la demandada a pagar al demandant la quantitat de 2.558,78 euros, més les quantitats que es produïsquen des del dia 29 de gener de 2011 fins al lliurament de la possessió efectiva de la finca, més els interessos legals produïts per les quantitats esmentades fins a fer-ne el pagament complet.  
Tot això fent imposició expressa de les costes causades en la tramitació d'aquest procediment a la demandada.  
Notifiqueu aquesta sentència a les parts i feu-los saber que s'hi pot interposar un recurs d'apel·lació, que, si pertoca, caldrà preparar davant d'aquest Jutjat, dins dels cinc dies següents al de la notificació d'aquesta resolució.  
Porteu l'original al llibre de sentències.  
Aquesta és la meua sentència, de què cal expedir una testimoniança perquè s'incorpore a les actuacions, que pronuncie, mane i firme; Sonia Lleó Martín, jutgessa substituta del Jutjat de Primera Instància i Instrucció número 1 de Nules.  
Informació sobre el dipòsit per a recórrer:  
De conformitat amb la disposició addicional 15a de la Llei Orgànica del Poder Judicial, perquè el recurs d'apel·lació contra aquesta resolució siga admés a tràmit, s'haurà de constituir un dipòsit de 50 euros, el qual se li tornarà només en el cas que el recurs siga estimat.  
Haurà de constituir el dipòsit mitjançant l'ingrés de la quantitat indicada en el banc Banesto, en el compte corresponent a aquest expedient (JJJJ 9620 LT EEEE AA), indicant en el camp «Concepte» el codi «02 civil-apel·lació» i la data de la resolució objecte de recurs amb el format dd/mm/aaaa.  
En el cas que es realitze l'ingrés mitjançant una transferència bancària, després d'emplenar el codi de compte corrent (CCC, 20 dígits), cal indicar, en el camp «Concepte», el número de compte, el codi i la data en la forma exposada en el paràgraf anterior.  
En cap cas serà admesa una consignació per un import diferent de l'indicat. En el cas que haja de realitzar més pagaments en el mateix compte, caldrà que efectue un ingrés per cada concepte, fins i tot si pertanyen a altres recursos de la mateixa classe o diferent.  
Estan exceptuats de l'obligació de constituir el dipòsit els qui tinguen reconegut el dret a litigar gratuïtament, el Ministeri Fiscal, l'Estat, les comunitats autònomes, les entitats locals i els organismes autònoms dependents dels tres anteriors.  
La sentència anterior ha sigut donada, llegida i publicada pel jutge que la va dictar en el dia de la seua data. En done fe».  
I atés que la demandada esmentada, María Ángeles Marín Millán, es troba en parador desconegut, expedisc aquest edicte a fi que valga de notificació de forma deguda.  
Nules, 31 de gener de 2011.- El secretari judicial: Sergio Bustamante Balen.